**Interaktīvs pasākums jauniešiem “Aktīvi jaunieši pret naida runu”!**

**Liepājā, Jauniešu mājā, Kungu ielā 24**  
 **2022. gada 20. aprīlī, 10.00-17:30**

Latvijas Cilvēktiesību centrs un Līdzdalības platforma aicina jauniešus uz interaktīvu pasākumu!

Naida runa bieži tiek izmantota kā rīks, lai vērstos pret dažādām sabiedrības grupām, it īpaši mazāk aizsargātām. Tā var radīt vidi, kurā noteiktas cilvēku grupas biežāk saskaras ar diskrimināciju, agresiju un aizskaršanu, pat tad, ja naida runa tiešā veidā nesatur šādus aicinājumus. Naida runa apdraud cilvēka cieņu. Tā vājina demokrātiju un stiprina radikāļu, populistu un eiroskeptiķu pozīcijas.

**Ko jaunieši, katrs no mums var darīt, lai mazinātu naida runu? Atbildi varēsi atrast interaktīvā jauniešu pasākumā “Aktīvi jaunieši pret naida runu”!**

Pasākuma laikā mēs kopā:

* apspriedīsim, kas ir naida runa, kāda ir naida runas ietekme un sekas;
* paplašināsim savu izpratni un diskutēsim par vārda brīvību, tās lomu un iespējamām robežām;
* debatēsim par svarīgiem kultūras, sociāliem, politiskiem jautājumiem;
* uzzināsim par dažādām Latvijas un Eiropas iniciatīvām naida runas mazināšanā, kā arī par to, kā katrs varam veicināt iecietību un cilvēktiesību ievērošanu.

Pasākumā var piedalīties jaunieši vecumā no 16 līdz 30 gadiem.\*

Pasākuma laikā organizatori nodrošinās dalībniekiem ēdināšanu, dalībniekiem no reģioniem segs sabiedriskā transporta izmaksas līdz Liepājai un atpakaļ, naktsmītnes izmaksas vajadzības gadījumā (iepriekš saskaņojot ar organizatoriem), rūpēsies par epidemioloģiskās drošības ievērošanu. Apstiprinātie dalībnieki saņems detalizētāku informāciju.

Pasākums notiks latviešu/angļu valodās.

**Pasākumam var reģistrēties, aizpildot anketu līdz 14. aprīlim** [**https://forms.gle/DAsGbBAGGViRmd4LA**](https://forms.gle/DAsGbBAGGViRmd4LA)

Dalībnieku skaits ir ierobežots, tādēļ neatliec reģistrāciju uz pēdējo brīdi!

**Pasākums notiek projektā “Eiropas pilsoņi pret naida runu”, ko finansē Eiropas Savienības “Eiropa pilsoņiem” programma.**

Programma\*

Aktīvi jaunieši pret naida runu

Liepājā, 2022. gada 20. aprīlī

9:30-10:00 Dalībnieku reģistrācija, kafija

10:00-11:30 Atklāšana, iepazīšanas.

Kas ir naida runa?

11:30-11:45 *Kafijas pauze*

11:45 – 13:15 Kas izraisa naida runu? Kādas ir naida runas sekas un ietekme?

13:15 – 14:15 *Pusdienu pārtraukums*

14:15 – 15:45 Naida runa *vs*. vārda brīvība. Vai vārda brīvībai ir robežas?

15:45– 16:00 *Kafijas pauze*

16:00 – 17:30 Kā jaunieši var mazināt naida runu un popularizēt Eiropas vērtības? Interaktīva izstāde “Eiropa bez naida”.

Noslēgums

\*Programmā ir iespējamas izmaiņas